คือดิฉันได้มีเพศสัมพันธ์กันกับแฟนเป็นครั้งแรก และในรอบแรกได้มีการป้องกันโดยถุงยางอนามัย และครั้งที่สองไม่ได้มีการป้องกัน แต่มีการปล่อยนอกได้ทัน แต่ไม่มั่นใจว่าท้องหรือเปล่าค่ะ เลยซื้อยาคุมกำเนิดฉุกเฉินกินหลังจากมีเพศสัมพันธ์เพียง 2-3 ชม. และกินอีกที ภายใน12 ชม ตรงตามเวลา อยากทราบว่ามีโอการท้องหรือเปล่าคะ ( ประจำเดือน มาแค่3 วันและนับจากวันแรกของประจำเดือนมายังอยู่ในระยะเวลา7วันค่ะ)
สวัสดีค่ะ การที่มีเพศสัมพันธ์ในช่วงหลังจากที่มีประจำเดือน ถ้ามีรอบเดือนที่มาสม่ำเสมอ คือมาทุก 28-30 วัน และมาตรงตามรอบตลอด รอบเดือนนึงมาประมาณ 4-8 วัน แบบนี้อาจพอจะใช้วิธีการนับระยะปลอดภัย หรือ หน้า 7 หลัง 7 ได้หน้า-7-หลัง-7-นับระยะปลอดภัยแต่ถ้ารอบเดือนมาไม่สม่ำเสมอ หรือไม่เเน่ใจว่าใช่ประจำเดือนหรือเปล่า หรือว่าเป็นเลือดที่ออกผิดปกติ อาจลดความเเม่นยำลง จากเดิมที ที่ค่อนข้างเป็นวิธีในการคุมกำเนิดที่มีโอกาสผิดพลาดเเล้วเกิดการตั้งครรภ์ค่อนข้างสูงค่ะซึ่งถ้ามั่นใจว่าเป็นรอบเดือนจริง การมีเพศสัมพันธ์ ภายในช่วงวันที่ 7 ของรอบเดือน จะถือว่าค่อนข้างปลอดภัยค่ะ เนื่องจากโอกาสที่จะเกิดการตกไข่ในช่วงนี้จะค่อนข้างน้อย เเต่ถ้าไม่มั่นใจ หรือต้องการป้องกันการตั้งครรภ์ การรับประทานยาคุมฉุกเฉินภายใน 72 ชั่วโมงหลังจากมีเพศสัมพันธ์ ถือเป็นอีกหนึ่งทางเลือกที่ดีค่ะทั้งนี้ เรื่องโอกาสในการตั้งครรภ์ แนะนำให้สังเกตรอบเดือนค่ะ ถ้ารอบเดือนห่างออก เลือดออกกระปริบกระปรอย มาไม่ตรงรอบ หรือมีอาการคลื่นไส้ เจ็บคัดตึงเต้านม สงสัยการตั้งครรภ์ อาจลองตรวจปัสสาวะเพื่อดูการตั้งครรภ์ร่วมด้วยค่ะ การที่จะมั่นใจว่าไม่มีการตั้งครรภ์เกิดขึ้นคือประจำเดือนมาตามปกติค่ะ